Bessheim
Store norske leksikon,Økonomi og næringsliv,Reiseliv,Bedrifter og organisasjoner i norsk reiseliv
Bessheim er en privat, betjent fjellstue ved fylkesvei 51 i Sjodalen på vestsiden av Øvre Sjodalsvatnet. Den ligger i Vågå kommune, i Innlandet fylke; 954 meter over havet.
Fra fjellstua går det merkede sommerruter til Sikkilsdalsseter, Maurvangen, Gjendesheim, Memurubu og Glitterheim.Bessheim ligger omtrent hundre meter fra Bessetra, ett av de eldste turiststeder i Øst-Jotunheimen. Vertsfolkene Kari og Petter Tronhus tok allerede på midten av 1800-tallet imot de første vandringsmenn i Jotunheimen på denne plassen. Denne setra er nå et privat feriested.Bessheim startet med turistdrift i 1890 og har blitt utvidet en rekke ganger. Turisthytta har nå 180 sengeplasser fordelt på rom og utleiehytter. Les mer i Store norske leksikon turisthytte Eksterne lenker ut.no/Bessheim Bessheims hjemmesider Litteratur Engen, Lauritzen og Øvsteng (2000). Sjodalen frå fangst til fritid. Bokprosjekt Sodalen. Boksenteret forlag.